Simonas Urbys

Simonas Urbys (g. 1995 m. lapkričio 7 d.) – Lietuvos futbolininkas, saugas, puolėjas. 

Dvynys brolis Sigitas Urbys taip pat futbolininkas.

Karjera 
Gargždiškis karjerą pradėjo gimtojo miesto komandoje FK Banga.
 
Nuo 2013 m. atstovavo Ekranui. 

Vėlesniais metais rungtyniavo Palangos, Atlanto, Bangos komandose.

2018 m. sezoną praleido FK Palanga, kuri debiutavo A lygoje.

2018 m. gruodžio pradžioje pasirašė dvejų metų sutartį su Vilniaus „Žalgirio“ klubu. 2019 m. liepos mėn. sutartis nutraukta. Rungtyniaudamas Žalgiris B ekipoje Pirmoje lygoje per šešerias rungtynes pasižymėjo penkiais įvarčiais.

2019 m. vasarą tapo FK Kauno Žalgiris nariu. 2019 m. A lyga pirmenybėse už kauniečių ekipą sužaidė 13 rungtynių ir pelnė du įvarčius.

2020 m. A lyga pirmenybėse sužaidė 19 rungtynių ir pelnė du įvarčius. (Dėl pandemijos sezonas buvo trumpesnis, o ekipos žaidė po 20 rungtynių.) 2020 m. gruodžio mėn. pranešta, kad sutartis su žaidėju baigėsi ir nebus pratęsta.

Gargždų „Banga“ 
2021 m. žaidėjas grįžo į Gargždų „Bangą“. XV (15) ture prieš FK Žalgiris pasižymėjo įvarčiu. Tai buvo šeštasis žaidėjo įvartis 2020 m. A lygoje.

2021 m. birželio 19 d. rungtynėse prieš Nevėžį pelnė antrą rungtynių įvartį, po to kai sėkmingai realizavo 11 m. baudinį, ir po labai ilgos pertraukos jo atstovaujama Gargždų „Bangos“ ekipa iškovojo pergalę.

2021 m. birželio 27 d. rungtynėse prieš FC Džiugas pelnė vienintelį rungtynių įvartį ir padėjo komandai pakilti iš devintosios vietos.

2021 m. rugpjūčio 13 d. rungtynėse prieš „Panevėžio“ klubą Urbys 53 min. mušė 11 metrų baudinį, kurį atrėmė Victor Golas. Vėliau ne kartą gelbėjo nuo pavojingų Urbio išpuolių, tačiau per pridėtą laiką baudos smūgiu Simonas Urbys vis tik įmušė. Galutinis rungtynių rezultatas 3:1.

2021 m. rugpjūčio 21 d. A lygos rungtynėse prieš „Riterių“ klubą pelnė įvartį nuo 11 m. žymos ir išvedė gargždiškius į priekį 1:0. Galutinis rezultatas 1:1.;

Oralo „Akžajyk“ 
2022 m. sausį persikėlė į Kazachstaną, kur atstovavo FK Akžajyk Oral.

Marijampolės „Sūduva“ 
2022 m. vasario 20 d. pranešta, kad žaidėjas grįžo į Lietuvą iki atstovaus „Sūduvos“ klubui.

2022 m. kovo 6 d. oficialiai debiutavo „Sūduvos“ klubo gretose A lygos rungtynėse prieš „Šiaulių“ ekipą, kurios baigėsi nulinėmis lygiosiomis.

2022 m. kovo pabaigoje treniruotės metu trūko Achilo sausgyslė. Buvo atlikta operacija, o žaidėjas iškrito iš rikiuotės keturiems mėnesiams.

FA „Šiauliai“ 
2022 m. gruodžio 15 d. pranešta, kad perėjo į FA Šiauliai. Sudaryta dvejų metų sutartis.

2023 m. balandžio 1 d. debiutavo A lygoje atstovaudamas šiauliečiams rungtynėse prieš FK Panevėžys.

2023 m. birželio 28 d. pelnė įvartį rungtynėse prieš FC Hegelmann.

Statistika 
 A lygos statistika

Spalvų reikšmės: 
 Ekipa žaidė A lygoje;

Nacionalinė rinktinė 
Kitados buvo kviečiamas į nacionalinę rinktinę. Joje sužaidė du susitikimus.

2018 m. gegužės 30 d. debiutavo rungtynėse prieš Estiją.

Pasiekimai

su FK Kauno Žalgiris 
 A lyga
 Bronzos medaliai: 2020 m.

 asmeniniai
 Išrinktas į simbolinę 2021 m. A lygos rinktinę.

su FK Sūduva 

 Supertaurė
 Nugalėtojai: 2022 m.

Šaltiniai

Nuorodos 
 alyga.lt svetainė
 SOCCERWAY
 Transfermarkt
 lietuvosfutbolas.lt
 Globalsportsarchive
 fksuduva.lt svetainė

Lietuvos futbolininkai